Manuela Ósk Harðardóttir var að stofna nýtt fyrirtæki og tekur einnig þátt í sjónvarpsþættinum Allir geta dansað . Vísir Manuela Ósk Harðardóttir er samfélagsmiðladrottning og athafnakona . Síðustu vikur hefur hún unnið ásamt samstarfsfélögum sínum að því að opna fyrirtækið Even Labs og er hún að rifna úr stolti yfir árangrinum . „ Even Labs er svokallað „ wellness center “ og býður upp á meðferðir sem hjálpa líkamanum að vinna gegn öldrun og hjálpa við ýmsa kvilla , svo sem liðabólgur , gigt , bjúg , húðvandamál og jafnvel nætursvefninn . Ég hef sjálf stundað flestar þessara meðferða í nokkur ár erlendis og fannst tími til kominn að hafa þær í boði hérna heima líka . “ Einnig hefur hún verið að undirbúa tvær fegurðardrottningar frá Miss Universe Iceland . Manuela Ósk er framkvæmdastjóri og eigandi keppninnar hér á landi . Þær Hugrún Birta Egilsdóttir og Birta Abiba Þórhallsdóttir eru staddar erlendis að keppa fyrir Íslands hönd . „ Þær gera mig svo rosalega stolta - og þetta verkefni er eitt það mest gefandi starf sem ég hef tekið að mér . “ Næsta Miss Universe Iceland verður svo krýnd 29. maí 2020 . „ Við ákváðum að halda keppnina aðeins fyrr - og gefa því sigurvegurum og mér lengri tíma í undirbúning . Núna erum við með þrjá stóra titla og mikið sem þarf að gera til að þær séu sem best undirbúnar . “ „ Svo hef ég verið að æfa á fullu fyrir Allir geta dansað en fyrsti þáttur er einmitt núna á föstudaginn . Ég vona að mér takist að heilla áhorfendur upp úr skónum með danstöktum mínum , en ef eitthvað klikkar þá er ég með nokkra brandara bak við eyrað til að bjarga mér . “ Hér útgáfa Manuelu Óskar af Bone-orðunum 10 . Hvað finnst henni heillandi og óheillandi í fari manneskju ? 1 . SamskiptafærniÞað er bara lykilatriði fyrir mig að einstaklingurinn geti tjáð sig - og tali hreint út um hlutina , sama hvað það er . Ég er rosa góð í rökræðum en ég er ömurlega í að rífast , og reyni að komast hjá hlutum sem ég er ekki góð í ! 2 . Ástríða Ég held að ég sé snertifíkill , finnst rosa gott að láta knús mig og strjúka mér - þannig að ástríða er mikilvæg fyrir mig . Mér finnst gaman að finna að viðkomandi er alveg sjúkur í mig . 3 . Handlagni Það er ekkert meira sexy en karlmaður sem getur allt og bara gengur í verkin . Sign me up ! 4 . Húmor Leiðin að hjartanu mínu ég sverða . 5 . Barngæska Mér finnst rosalega heillandi þegar menn eru góðir við börn - sín eigin og líka annarra . Að nenna að gefa börnum tíma og athygli er kostur sem ekki allir hafa . Manuela heillast af ástríðu , húmor og góðum samskiptum en hefur litla þolinmæði fyrir óheiðarleika , leti og hroka . Mynd / Instagram 1 . MunntóbakMér hefur alltaf þótt þetta mjög óheillandi atriði - að sjá menn með stútfulla efrivör af tóbaki . 2 . HrokiEr til eitthvað minna sjarmerandi en hrokafullur einstaklingur ? Einmitt , hélt ekki . 3 . Óheiðarleiki Ég held að heiðarleiki sé grunnurinn að góðu sambandi . Traust er svo mikilvægt - og þegar það er komið vantraust í sambandið þá er allt einhvern veginn svo miklu erfiðara . 4 . Leti Ég er alltof mikil A manneskja til að nenna lötum karlmönnum . Ef hann sefur til hádegis þá eigum við ekki samleið . 5 . Að sofna með sjónvarpið áÓskiljanlegt að mínu mati . Sumir geta varla farið að sofa án þess að hafa kveikt á sjónvarpinu . Bláir geislar alla nóttina og ekki beint friðsæll svefn - nei takk , ekki fyrir mig . Mynd / Instagram Makamál þakka Manuelu Ósk kærlega fyrir að taka sér tíma frá dansæfingum og deila með okkur þessum skemmtilegum Bone-orðum . Áhugasamir geta fylgst með Manuelu Ósk á Instagram . Hafþór Ingi Ingimarsson er 22 ára Hafnfirðingur sem starfar hjá Joe & the Juice á Íslandi . Allar athugasemdir eru á ábyrgð þeirra er þær rita . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .